**POKYNY O STRAVE**

Podľa zákona č. 544/2010 Z.z. o dotáciách v pôsobnosti MPSVR SR, dieťa má nárok na stravu za poplatok znížený o dotáciu, **iba v prípade, ak sa zúčastní vyučovania v základnej škole a odobralo stravu.** Na základe uvedeného zákonný zástupca dieťaťa berie na vedomie, že je povinný v prípade neúčasti svojho dieťaťa na vyučovaní, dieťa zo stravy **včas odhlásiť, alebo uhradiť plnú výšku príspevku na stravovanie za jedlo**, ktorý je uvedený pri jednotlivých kategóriách stravníkov. ( I. stupeň – 2,05€ /deň, II. stupeň – 2,25€/ deň )

-strava bude prihlásená automaticky na nový mesiac iba v prípade, že je na účte stravníka dostatočný kredit ku 30. dňu v mesiaci.

- v prípade neprítomnosti je stravník povinný stravu odhlásiť deň vopred do 14.00 hod.  na stránke www.strava.cz, alebo v mobilnej aplikácii strava.cz.( kde treba vyplniť heslo a prihlasovacie meno stravníka) alebo osobne, alebo telefonicky na t.č. 0910 871 098, 044/5296126

- v prípade, že Vám dieťa ochorie v priebehu popoludnia, alebo v noci, odhlásenie stravy je možné najneskôr do 8,00 hod. ráno v daný deň, alebo si prihlásený obed môže (v prvý deň neprítomnosti) vyzdvihnúť do obedára.

- za neodobratú stravu sa finančná ani vecná náhrada neposkytuje.

- stravník je povinný nosiť čip na odobratie obedov.

- v prípade, ak si stravník zabudne čip o jedlo nepríde/ nahlási meno a triedu/.

- stratu čipu ihneď hlásiť vedúcej ŠJ

- preplatok na stravnom zostáva na konte stravníka počas celého obdobia stravovania v prípade, že stravník nepožiada o ich vrátenia. Preplatky sa prenášajú automaticky cez kalendárny aj školský rok. Pri ukončení dochádzky na ZŠ s MŠ Hybe 691 budú preplatky vrátené bezhotovostným platobným príkazom na Vami dané číslo účtu.

-v prípade zmeny účtu je potrebné túto zmenu nahlásiť vedúcej školskej jedálni.

**Príspevky na stravovanie v ŠJ** (v súlade s VZN obce/mesta) **:**

**Zálohová platba na stravovanie vo výške 30,00 € sa uhrádza vopred pred nástupom dieťaťa na stravovanie (**t. j. najneskôr do 20. dňa v mesiaci pred začatím mesiaca, od ktorého sa dieťa bude stravovať) a bude zúčtovaný po ukončení školského roka. **Po vyčerpaní zálohovej platby je potrebné znovu realizovať zálohovú platbu na účet ŠJ**. Pri dodržaní legislatívnych podmienok na priznanie dotácie na výchovu k stravovacím návykom dieťaťa bude nevyčerpaný jednorazový príspevok na stravovanie (zálohová platba) vrátený zákonnému zástupcovi dieťaťa.

**Zálohová platba sa použije na úhradu nedotovaných obedov v prípade, ak nebudú splnené zákonom stanovené podmienky, t.j., že dieťa/žiak sa nezúčastnil vyučovania, alebo neodobral obed.**

|  |  |  |  |  |  |  |
| --- | --- | --- | --- | --- | --- | --- |
| **Kategória stravníkov** | **Finančný limit 3.FP (nákup potravín)** | **Čiastočné režijné náklady** | **Stravný lístok celkom** | **Dotácia**  **na stravu** | **Mesačná platba** | **Zálohová platba** |
| **Dieťa MŠ predškoláci** | 2,10 | 0,35 | **2,45** | 1,40 | **21,00 €** |  |
| **Dieťa MŠ** | 2,10 | 0,35 | **2,45** | 0 | **49,00 €** |  |
| **Žiak ZŠ - I.** **stupeň** | 1,70 | 0,35 | **2,05** | 2,10 | **0 €** | **30 €** |
| **Žiak ZŠ - II.** **stupeň** | 1,90 | 0,35 | **2,25** | 2,30 | **0 €** | **30 €** |